মাননীয় প্রধানমন্ত্রী শেখ হাসিনার রাজনৈতিক উপদেষ্টা ও বাংলাদেশ আওয়ামীলীগের নির্বাচন পরিচালনা কমিটির কো-চেয়ারম্যান এইচ. টি ইমাম বলেছেন, বাংলাদেশ এখন অন্ধকার ভেদ করে আলোর পথে এগিয়ে চলছে। বঙ্গবন্ধু ৩৪ হাজার বিদ্যালয় সরকারিকরণ এবং দেড় লাখ শিক্ষককে চাকরি দিয়ে শিক্ষাক্ষেত্রে বিপ্লব সৃষ্টি করেছিলন। তারই সুযোগ্য কন্যা প্রধানমন্ত্রী জননেত্রী শেখ হাসিনাও এখন প্রতিটি উপজেলায় মাধ্যমিক প্রতিষ্ঠান এবং বিশ্ববিদ্যালয় সরকারিকরণ করে শিক্ষাক্ষেত্রে বঙ্গবন্ধুর সৃষ্ট বিপ্লব অব্যাহত রেখেছেন। এর সুফল হিসেবে রামুর ১০৪ বছরের প্রাচীন খিজারী আদর্শ উচ্চ বিদ্যালয়কে সরকারিকরণ হয়েছে।